《甘露寺北轩追和杜牧之韵》
清代·宗元鼎

独步回廊绕槛行，鸟啼花谢正关情。感深落月前朝笛，愁绝垂杨故国笙。

帆影东南连水气，梵音朝暮杂潮声。重来十载题诗客，依旧人间浪有名。

作者简介：（1620—?）江苏江都人，字定九，号梅岑、香斋，别号东原居士、小香居士。酷嗜梅花。隐居不仕，力耕而食，名其堂为“新柳堂”。诗宗温李。康熙十八年贡太学，部考第一。铨注州同知，未仕。有《新柳堂诗集》、《芙蓉集》、《芙蓉词》。